Det er ikke dyrere at få strøm til byggeri end til dit eget hjem, men omkostningerne ved byggeri kan være en del højere end dit hverdagsforbrug. Din elregning under byggeri kan ofte løbe op i mellem 10.000 - 20.000 kr. – eller mere – udelukkende til strøm. Ved større byggerier kan din udgift til strøm sagtens blive højere, og det er som udgangspunkt bygherren, der skal betale for gildet. Særligt til vintertid kan det koste ekstra på elregningen med byggestrøm, fordi bygningen ofte skal holdes tør. Materialer og allerede konstruerede dele skal ikke tage skade af fugt eller kulde, og derfor skal der være strøm tilgængeligt.